Notum sit omnibus hominibus, tam presentibus quam futuris, quod Robertus et uxor sua Beliars dederunt unum mansum que dicitur Glandela sancti Marcelli, qui est in villa Baiaco, et omnia rada ad ipsum mansum pertinentem. Post istam donationem surrexit Arnulphus Rufus qui calumpniavit supra dicta terra, et venit ad Giraldum, priorem, et verpivit ipsum mansum sancti Marcelli, si torturam in eum habebat, et omnia que in ipsum mansum habebat dedit supradicto martiri: et postea, fuit conventum ad supra dicto priori quod ad fratribus suis laudare fecisset. Petrus autem frater ejus istam donationen atque verpitionem laudavit, et dominus Giraldus, prior, dedit supradicto Arnulfo XXX et III solidos. Hi sunt testes: S. Arnulphi: S. Tetbaldi de Naviliaco. S. Martini, presbiteri. S. Gisleberti, militis. S. Petri: S. Pontii de Porta. S. Arnulphi de Maresco. S. Bertranni de Oratorio. Postea autem venit Gausbertus de Castanedo et calumpniavit medietatem in supradictum mansum, et Giraldus, prior, dedit illi VII solidos, et dimisit Sancto Marcello Gausbertus totam calumpniam que in ipsum mansum calumpniabat. S. Bernardi de Baies. S. Petri de Columbis. S. Arleii. Concurrens II. Epacta XVIII. Mill. CXI. Indictio XIIII. Regnante rege Heinrico Alamannorum.